Zohra Aoudia: Ungal-agi semmaɣ-as Tiziri ilmend n l’association n yimeɣban i yellan dina ɣur-nneɣ, rnu ɣer-s, am akken tezramt Tiziri d ayen icebḥen cubeɣ ɣur-s yiwet n tlemẓit i ɣef i d-yettmeslay ungal-a, teneɛtab, tenḥaf, seg wassmi tella d tamecṭuḥt, acukan ma yella twalamt deg yixef amenzu i wumi semmaɣ Talalit-iw, wina wiɣt-id ɣef iman-iw, ttmeslayeɣ-d ɣef wassmi lliɣ deg tɛebbuṭ n yemma, teḥka-yi-d d akken asmi tella s yis-i tadist-is tewɛer, d wasmi d luleɣ d taqcict, baba ur as-yeɛǧib ara lḥal.